Deepika Padukone

Deepika Padukone (lahir 5 Januari 1986) ialah seorang pelakon wanita India. Beliau ialah salah seorang pelakon tertinggi dibayar di dunia dan dipetik dalam media sebagai salah seorang personaliti paling popular India. Deepika Padukone telah menubuhkan kerjaya dalam filem Hindi, dan merupakan penerima beberapa anugerah, termasuk tiga Anugerah Filmfare.

Deepika Padukone, anak perempuan pemain badminton Prakash Padukone, dilahirkan di Copenhagen dan dibesarkan di Bangalore. Ketika usia remaja, beliau bermain badminton dalam kejohanan peringkat kebangsaan, namun meninggalkan kerjayanya dalam sukan untuk menjadi peragawati fesyen. Beliau kemudian menjadi pelakon filem, dan membuat penampilan lakonan sulungnya pada 2006 sebagai watak judul dalam filem Kannada Aishwarya. Deepika Padukone kemudian melakonkan dua watak dalam keluaran filem Bollywood pertamanya blokbuster 2007 Om Shanti Om dan memenangi Anugerah Filmfare untuk Penampilan Sulung Wanita Terbaik.

Deepika Padukone mendapat pujian bagi lakonannya dalam filem percintaan 2009 Love Aaj Kal dan filem drama 2010 Lafangey Parindey, namun penampilannya dalam filem komedi percintaan 2008 Bachna Ae Haseeno dan filem komedi 2010 Housefull menerima ulasan negatif. Beliau menyusulinya dengan peranan dalam siri filem yang tidak berjaya secara komersial yang gagal untuk meningkatkan profil kerjayanya. Filem pecah panggung 2012 Cocktail menandakan titik peningkatan yang signifikan dalam kerjayanya, mendapat sambutan dari pengkritik dan menerima pencalonan Pelakon Wanita Terbaik di beberapa anugerah. Pada tahun 2013, Deepika Padukone membina dirinya sebagai pelakon utama dalam pawagam Hindi dengan menjayakan peranan utama dalam filem komedi Yeh Jawaani Hai Deewani dan Chennai Express (kedua-duanya meraih kedudukan pada filem-filem Bollywood dengan keuntungan tertinggi sepanjang zaman), dan memenangi Anugerah Filmfare untuk Pelakon Wanita Terbaik bagi persembahannya dalam filem percintaan tragis Goliyon Ki Raasleela Ram-Leela.

Selain berlakon, Deepika Padukone mengambil bahagian dalam acara pentas, menulis kolum pada sebuah akhbar India, dan menjadi duta besar selebriti berpengaruh untuk jenama dan produk. Kehidupan di luar layar lebar menjadi subjek akhbar tabloid di India.

 Filemografi 

 Tahun Tahun Peranan Catatan 2006 Aishwarya Aishwarya Filem Kannada 2007 Om Shanti Om Shantipriya / Sandhya (Sandy) Anugerah Filmfare untuk Penampilan Sulung Wanita Terbaik  Pencalonan - Anugerah Filmfare untuk Pelakon Wanita Terbaik 2008 Bachna Ae Haseeno Gayatri 2009 Chandni Chowk to China Sakhi (Ms. TSM) / Suzy (Meow Meow) 2009 Billu Dirinya sendiri Penampilan khas dalam lagu "Love Mera Hit Hit" 2009 Love Aaj Kal Meera Pandit Pencalonan - Anugerah Filmfare untuk Pelakon Wanita Terbaik 2009 Main Aurr Mrs Khanna Raina Khan Penampilan khas 2010 Karthik Calling Karthik Shonali Mukherjee 2010 Housefull Saundarya Rao (Sandy) 2010 Lafangey Parindey Pinky Palkar 2010 Break Ke Baad Aaliya Khan 2010 Khelein Hum Jee Jaan Sey Kalpana Datta 2011 Dum Maaro Dum Tak bernama Penampilan khas dalam lagu "Mit Jaaye Gum (Dum Maaro Dum)" 2011 Aarakshan Poorbi Anand 2011 Desi Boyz Radhika Awasthi 2012 Cocktail Veronica Malaney Pencalonan - Anugerah Filmfare untuk Pelakon Wanita Terbaik 2013 Race 2 Elena 2013 Bombay Talkies Diri sendiri Penampilan khas dalam lagu "Apna Bombay Talkies" 2013 Yeh Jawaani Hai Deewani Naina Talwar 2013 Chennai Express Meenalochini Azhagusundaram Pencalonan - Anugerah Filmfare untuk Pelakon Wanita Terbaik 2013 Goliyon Ki Raasleela Ram-Leela Leela Sanera Anugerah Filmfare untuk Pelakon Wanita Terbaik 2014 Kochadaiiyaan Puteri Vadhana Filem Tamil 2014 Finding Fanny Angelina (Angie) Filem berbahasa Inggeris 2014 Happy New Year Mohini Joshi 2015 Piku  Piku Anugerah Filmfare untuk Pelakon Wanita Terbaik 2015 Tamasha  Tara  2015 Bajirao Mastani  Mastani 

 Rujukan 

 Bacaan lanjut 



 Pautan luar 



Kategori:Kelahiran 1986
Kategori:Orang hidup
Kategori:Pelakon wanita India
Kategori:Pelakon filem India
Kategori:Pelakon filem Hindi